天水圍飛馬足球會

天水圍飛馬，簡稱飛馬，係香港一支足球隊，2008年喺元朗區成立，而家踢緊香港丙組聯賽。

歷史

天水圍飛馬喺2008年成立，以千萬巨型班進軍香港球壇，成為嗰季香港足球界嘅焦點。成立之初畀傳媒稱為「南華二隊」，因為有傳南華班主羅傑承出資籌組，佢老婆梁芷珊又係球會董事，加上球隊嘅推廣公司博美娛樂又係羅傑承旗下公司，加上有大量南華球員例如鄧景煌等轉投飛馬，種種跡象令傳言更為大眾所默同。

呢間足球會最初由王威信、鄧慶治等一眾元朗鄉紳擔任阿頭。2012至2015年期間球會接受周焯華旗下企業太陽國際贊助，並改名做太陽飛馬。2015年，梁芷珊喺周焯華手上重奪太陽飛馬，之後改名做香港飛馬，2020年回復原本嘅名「天水圍飛馬」，並由萬芳冰室老細譚秉智接任天水圍飛馬主席，2021年再用番香港飛馬呢個名。

球隊名稱變遷 
 2008年－2012年、2020年－2021年：天水圍飛馬
 2012年－2015年：太陽飛馬
 2015年－2020年、2021年至今：香港飛馬

管理層同職球員名單

會長 
羅傑承先生

董事局 
 主席：譚秉智先生
 副主席：朱耀中先生、黃桂平先生
 董事：滕頴楠小姐
 董事：陳皓兒女士

教練團隊 
 領隊：郭嘉諾
 總教練：陳浩然
 助教：黃梓豐
 助教：朱偉霖
 守門員教練：陳振宇

球員名單

太陽飛馬官方網站

香港足球總會網頁球會資料

香港足球球會
香港超級聯賽球會